મોરબી : ચાલુ વર્ષે મોરબી જિલ્લામાં નામ પૂરતો જ વરસાદ વરસ્યો છે ત્યારે પાક વિમાના ક્રોપ કટિંગમાં એજન્સી દ્વારા પિયત વ્યવસ્થા ધરાવતા બે ટકા ખેડૂતોના સારા ઉતારા ધરાવતા પાકનું ક્રોપ કટિંગ કરવામાં આવી રહ્યું હોય ખેડૂતોને હળહળતો અન્યાય થઈ રહ્યો છે, આ મામલે મોરબી માર્કેટિંગ યાર્ડના પ્રમુખ મગનભાઈ વડાવીયાએ મુખ્યમંત્રીને રજુઆત કરી ખેડૂતોને ન્યાય મળે તેમ અન્ય વાડી – ખેતરના ક્રોપ કટિંગ કરવાની સાથે દુષ્કાળ ગ્રસ્ત અન્ય જિલ્લા તાલુકાઓની યાદીમાં મોરબી જિલ્લાનો સમાવેશ ન થતા વસવસો વ્યક્ત કરી મોરબીને દુષ્કાળ અસરગ્રસ્ત જાહેર કરવા માંગ ઉઠાવી હતી.